Alsancak Hocazade masjidi. Alsancak Hocazade masjidi () – Turkiyaning Izmir shahridagi masjid. Bino Alsancak tumanida Şair Eşref va Ali Çetinkaya xiyobonlari chorrahasida joylashgan. Usmoniylar meʼmorchiligi asosida klassik uslubidagi masjid 1948–1950-yillar oraligʻida Hocazade Ahmet Ragıp Üzümcü jamgʻarmasi saʼy-harakatlari bilan barpo etilgan. Bino, asosan, oq rangda boʻlib, gumbazlari hamda minoralarining ikki qavatli ayvonlari koʻk rangga boʻyalgan. 2002-yilda Izmir munitsipaliteti va Tarixiy yodgorliklar boʻyicha Oliy kengash tomonidan masjidda restavratsiya ishlari olib borilgan.